Posted on Junie 9, 2020 Junie 9, 2020 deur perdebytjie
Hier is die negende hoofstuk van ‘n nuwe bloguitdaging : Die storie oor die Towerinne en Coronamouna. Soos gewoonlik by ‘n vervolgverhaal, moet almal wat wil deelneem ‘n inskrywingsvorm voltooi – kry die vorm hier: https://forms.gle/spN3EwV1kt5wGW9F9
Die situasie op ons buurdorp, Rebusfontein, lyk uiters bleek. Ons verslaggeefster van virusse en bonatuurlike verskynsels, me Broodina Barber, berig dat verskeie faktore daarvoor verantwoordelik is.
Me Barber, wat klandestien poseer, as ene me Corona, het haar tuisgemaak in ‘n verlate houthuisie, net buite die dorp. Vandaar kan sy ongestoord die pettalje dophou.
Daar is gerugte van ‘n moesieneusheks, wat kekkellaggend op ‘n besem rondvlieg. Sy koester glo spinnekoppe wat sy kan toor om so groot soos huise te wees. Klaarblyklik is twee van die inwoners gemesmeraais deur só ‘n reuse wyfiespinnekop. Hulle lê tans soos babatjies, in haar harige voorpote en kyk met benewelde bewonderende oë op na die dierasie, terwyl sy met ‘n grieselrige taai tong, haar lippe smakkend aflek.
Etlike van die inwoners hardloop wild en wakker rond met bottels Doom en daar heers glo algehele chaos. Lorenzo, ‘n buitengewoon aansienlike spierpaleis en die enigste manlike inwoner op Rebusfontein, weet nie meer herwaarts of derwaarts met die dorp se paniekerige vrouens nie. Camilla, die seksieste pop in die suidelike halfrond, het nou ‘n goeie verskoning om aan Lorenzo se magtige biseps te klou, terwyl sy sagte kermrige murmelgeluidjies in sy oor maak. Camilla is ‘n ou kalant, opgewasse om enige situasie uit te buit.
Ons verslaggeefster het later per ongeluk laat val dat sy by aanblik van hierdie romantiese toneel, gelyktydig geril het van pure jaloesie én lekkerkry.
Meeste van die dames is ook sterk onder die invloed van verskeie saamgeflansde drankies, wat tydens grendeltyd orals op die swartmark te koop was. Me Barber het ‘n nota hiervan gemaak, vir latere optrede teen die sondaars.
Volgens alle aanduidings, is spinnekoppe verantwoordelik vir die klein onsigbare stekelrige balletjies, wat tans die hele mensdom gevange hou. Dit gaan ‘n groot ingryping kos, om hierdie netelige situasie om te keer. Die Rebusfonteininwoners is teen hul wil geforseer om op te tree, want die wêreldekonomie en die hele Pofadderdistrik is lamgelê deur hierdie klein pestilensie.
Skielik sonder enige aanduiding, verander die hele atmosfeer. Die dorp se spinnekopvanger het vanuit die niet opgedaag en slaan ‘n reuse Cosulkênfroetbottel bo-oor die spinnekop. Die harige gedierte skrik só, dat sy haar twee gevangenes in die lug opgooi, voordat die bottel op haar toeslaan. Hulle trek soos vrot velle deur die lug, maar die dorp se spierpaleis vang een in elke arm en sit hulle saggies neer. Camilla is egter saam met die spinnekop in die bottel vasgevang en nou is daar werklik ‘n dilemma.
Ons suidelike seksieste pop, laat egter nie op haar wag nie. Sy pluk haar bloedrooi stiletto’s uit en slaan met mag en mening die spinnekop se ses oë uit met die spykerhakke. Die stomme arachnida sterf daar en dan ‘n gruweldood en die dorpsinwoners juig en is skielik almal nugter.
Me Barber het gisteraand voor druktyd uitasem in haar knallende blou rokende Uno, na ons kantoor aangejaag gekom, sodat ons vir u, ons getroue lesers, vanoggend, die scoop van die dekade kon lewer.
Hierdie is lank nie die einde van hierdie bonatuurlike gebeure nie en ons noop u om hierdie koerant fyn dop te hou vir verdere verwikkelinge.
Klem de Kaak. (Redakteur)
Woordnoot moet die storie verder van hier af neem.
59 Replies to “Hoofstuk 9 …Coronamouna.”
Junie 9, 2020 om 1:36 nm
O Alla haaaaaaaaaaa , hiers dit nou!! Knap gedaan
Junie 9, 2020 om 1:46 nm
Dankie Bondeltjie. Ek moes omtrent kopkrap oor hierdie een.
Junie 9, 2020 om 1:47 nm
Ja ek kan dink, ek het nie gedink jy sal dat hulle die spinnekop dood maak nie. Baie bly ek is nie Woordnoot nie hahaha
Junie 9, 2020 om 2:06 nm
Kan jy glo dat Perdebytjie toegelaat het dat ‘n spinnekop doodgemaak word? Maar ek us jou ewig dankbaar.
Junie 9, 2020 om 2:42 nm
Daar is tye wat dit geregverdig is.🤣🤣
Junie 9, 2020 om 4:21 nm
Vir vriende! 😁
Junie 9, 2020 om 2:19 nm
Wie is Woordnoot noh weer??😨😨😨😨
Junie 9, 2020 om 2:45 nm
Junie 9, 2020 om 1:50 nm
Sjoe! Skuelik kan ek weer asemhaal. Bravo vir die spinnekopvanger en nog ‘n bravo vir Camilla. Joe Perdebytjie jy mag maar.
Junie 9, 2020 om 1:52 nm
En jy het die voorreg om saggies in Lorenzo se arms te land
Junie 9, 2020 om 1:54 nm
Welgedaan, perdebytjie, jy het tot ons redding gekom.
O nee, wat van my. Wat het van my geword! Perdebytjie, ek kry nie meer asem in die kokon nie, ek is te vet gevoer!
Junie 9, 2020 om 2:07 nm
Ek is baie bekommerd oor jou.
Junie 9, 2020 om 2:11 nm
Dankie Toortsie, ek ook. Ek vermoed my varkies het ontsnap en lê hier onder by my voete rond. Maar dis warm, en ek word heerlike kaviaar-miere gevoer.
Junie 9, 2020 om 2:12 nm
Ek is net bang daar word nóg spinnekoppe groot getoor!
Junie 9, 2020 om 2:14 nm
Huh…? Indien hy my uitsuig en opvreet, dan waar gaan ek heen??? Diep vraag.
Towerinne het altyd ‘n antwoord.
Junie 9, 2020 om 2:47 nm
Junie 9, 2020 om 2:49 nm
So wat jy nou eintlik sê, is dat jy nie aan ń plan kon dink om my te red nie. Perdebytjie, hierdie inligting is nie goed nie!!! Jy wat als van spinnekoppe af weet, jy weet nie hoe om my te help nie?
Perdebytjie sal help.
Junie 9, 2020 om 2:43 nm
Eet maar lekker en geniet die aandag , Una. Redding is oppad.
Junie 9, 2020 om 2:40 nm
Woordnoot moet jou uithelp.🤣
Junie 9, 2020 om 2:46 nm
Mooi man, so hier moet ek nou bly sit en al hoe vetter word!🤔🧐😂
Junie 9, 2020 om 2:51 nm
Hoe vetter, hoe makliker kan ons jou raaksien om jou te red. Daardie koekondrade sal dalk vanself pop en dan kan jy vlug. So, eet, eet, eet, Una!
Junie 9, 2020 om 3:15 nm
Junie 9, 2020 om 4:23 nm
Hou net die koekondrade dop dat jy kan spring as jy moet.
Junie 9, 2020 om 2:00 nm
📚✏🏆🎖Alla, Perdeby. Aksie soos net jy kan, nou moet ons Una red en de coronatjies lamlê. Allesbeste Woordnoot. Gebruik daai spierpaleis wat Bytjie van vertel, hy sal sekerlik ‘n kokon kan oopbreek.😉
Junie 9, 2020 om 2:41 nm
Dankie Erna. Tussen Camilla en Lorenzo kan hierdie sage opgeklaar word.
Lank vandat ek van u gehoor het, is ek gretig om u hier te ontmoet.
As ‘n Vlaming verstaan ​​ek Suid-Afrikaans baie goed, maar om dit te skryf gebruik ek Google Tranlate
Mooi inisiatief wat u hier neem.
Ps: Ek het my blog heeltemal omskep in Fotografie en elkeen wat dit besoek, kan dit met een klik vertaal via die Google Translate Widget. Ook in Suid-Afrikaans.
Groete uit België
Junie 9, 2020 om 2:53 nm
Junie 9, 2020 om 2:55 nm
Hallo Theo. Ek was baie stil en het bietjie weg gebly van blogs. Soveel het hierdie afgelope jaar gebeur en tyd het so gevlieg. Ek hoop om weer meer hier te kuier en ek sal beslis ‘n draai maak by jou interessante blog.
Junie 9, 2020 om 3:24 nm
Nou ja, u het my baie ondersteun toe ek my vrou se verlies gehad het.
U het my die rede gegee dat ek weer die draad rondom fotografie sou opneem.
Nou wil ek u dieselfde aanmoediging gee in moeilike tye.
En boonop het ek dit later met iemand bespreek dat ek die geld wil bespaar om volgende jaar The Land of my Dreams te besoek.
Junie 9, 2020 om 4:43 nm
Dit sal so gaaf wees as jy ons land kan besoek. Dalk kan ons nog ontmoet ook. Met die Corona is dinge maar onseker en die toekoms sal leer.
Junie 9, 2020 om 3:16 nm
Dit is nou lekker om van jou te hoor!. Ek sal gaan kyk.
Junie 9, 2020 om 3:26 nm
Junie 9, 2020 om 3:08 nm
Jy moes verslaggeefster (of is dit nou gewer?) geword het Perdebytjie. En natuurlik fotograaf daarby. Bly om te hoor wanneer die nood druk jy ‘n spinnekop kan laat vermorsel… nogal met Camilla se stilletos bygesê 😂😂😃 Welgedaan!!!
Junie 9, 2020 om 3:17 nm
Ek is ook dankbaar daai spinnekop is dood. Ek dog ek het koekoes geraak toe ek dit gesien het. Nou kan ek ook ontspan.
Junie 9, 2020 om 4:00 nm
Ek is nie altyd genadig nie. Mens moet balans hê.🤣
Mooi so, Camilla! Klem de Kaak skryf gevleueld – g’n wonder hy is redakteur nie. Una, arme Una – moenie meer eet nie, daai drade rek net, hulle breek nie!
Junie 9, 2020 om 4:36 nm
Ek hoop Woordnoot kom met ‘n goeie plan om Una te red.
Junie 9, 2020 om 10:18 nm
Jaaa! Die arme vrou hang nou al lank daar teen die grotwand…
Junie 9, 2020 om 5:20 nm
Goeie genade Perdebytjie, jou verbeelding het vleuels ontwikkel en hoog gevlieg. Dit was sommer ‘n lekkerte-riller om te lees – een wat darem ‘n goeie einde gemaak het aan ten minste een van die probleme. Puik skrywe.
Junie 10, 2020 om 9:22 vm
Dankie Hester. Ek moes omtrent kopkrap en teen my natuur ingaan om die arme spinnekop te laat sterf.Wil ook maar gewild wees by die Towerinne met Arachnofobie.🤣
Junie 10, 2020 om 4:35 nm
🤣 War ‘n mens tog nie alles ter wille van vriendskap sal doen nie!
Junie 10, 2020 om 12:02 vm
Mooi man, die verslag het ons bietjie insig gegee in dele wat ons nie almal meegemaak het nie want ons is in die bosse besig om die grot te bekruip. So eintlik is Broodina en Corona dieselfde persoon en Kameel ken haar? Of hoe werk dit nou weer? Spannend suster, spannend. Ek stem saam dat Una dalk haar koekon so groot kan rek sodat as sy haar asem inhou, sy kan uitklouter dalk? Ons sal n aartappel in Broodina se Uno se uitlaatpyl moet steek sodat hy nie die lug so besoedel nie.
Junie 10, 2020 om 8:37 vm
Ag tog Scrapy, jy dink ook aan alles 😂😂😂 Onthou nou om die aartappel in die Uno te gaan indruk!!! Ek ken Coroma… maar definitief nie vir Broodina nie… van kindertyd af. So ek krap ook kop.
Junie 10, 2020 om 8:57 vm
Gaan eers ou Broodina se kop ook krap voordat sy weer met daardie Uno en die aartappel die pad terug vat. Nou lag ek sommer so in my eentjie.
Junie 10, 2020 om 11:43 vm
Ek lag saam met jou!
Junie 11, 2020 om 12:07 vm
Haha, jy moet lees wat stel Bytjie voor moet die aartappel doen! Nou lag ek verder vir die hele prentjie.
Junie 10, 2020 om 9:20 vm
Hehe, Scrapy… uitstekende plan! Dalk skiet daardie aartappel uit en lanseer vir Broodina en haar ingeduikte Uno, in ‘n wentelbaan om die aarde. Dan is ons vir ewig van haar ontslae!🤣🤣
Junie 11, 2020 om 12:06 vm
Haha, Ek het eintlik bedoel dat die gasse binne die Uno opbou en haar dan bedwelm. Die wegskiet met aartappel klink eintlik beter. Onthou net ek gebruik ook die lugruim. Die aartappel beter haar ver weg skiet sodat sy nie naby enige ruimtestasie kan uitkom nie.
Junie 11, 2020 om 5:21 vm
Sy sal beslis nie in jou wentelbaan moet beland nie. Dit kan dalk vir ‘n verdere verhaal sorg.
Junie 11, 2020 om 7:21 vm
Junie 10, 2020 om 6:28 vm
Een heel mooi Dina-stukje 🙂 !
Helaas schrijf ik geen SA, enkel wat gepruts via Google Translate…
Junie 10, 2020 om 9:17 vm
Paul hierdie was maar weer een van ons lawwe stories. Ek sal weer binnekort iets ordentlik pos.
Dankie dat jy kom lees het. Ek waardeer dit.
Junie 10, 2020 om 9:56 vm
Wie voer vir Una as die enigste spinnekop nou dood is? Of is daar meer as een?
Junie 10, 2020 om 10:02 vm
Daar is baie spinnekoppe, maar net een reuse een, wat gelukkig nou bokveld toe is.
Junie 10, 2020 om 10:06 vm
Moenie vir Toorts en Christa sê daar is nog baie spinnekoppe oor nie, dan spring hulle net daar uit Lorenzo se arms uit en hol weg
Junie 10, 2020 om 10:41 vm
Dit sal vir hulle ‘n verskoning wees om in sy arms te bly. Dan is daar dalk jaloesieprobleme met Camilla. Sy het juis sulke gevaarlike wapens… daai stiletto’s
Vorige bydraeVorige Luilekker dae in die Kgalagadi
Volgende bydraeVolgende VVVTT Towerinwêreldtoer. Hoofstuk 4 deel 1.